**"my heart will go on"**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tu nu erai în apele tale

eu navigam în ape tulburi

sub care icebergul creștea exponențial

orb și liniștit

așteptând titanicul care avea să-l trezească din amorțeală

"every night in my dreams

i see you, i feel you"

ai grijă iubire

nu lăsa somnul să-ți sărute pleoapele

înainte ca dimineața să adauge puțină culoare răsăritului

înclină busola într-acolo unde lumina îmbrățișează luciul apei

și vino

te voi aștepta până în zorii vieții următoare

să-mi aduci aminte că

"my heart will go on"

\*\*\*

eram un pescăruș fără țărm

nu aveam puncte cardinale

valurile m-au prins în hora lor estompând sos-ul inimii

tu mi-ai simțit pulsul

mi-ai resuscitat visele și m-ai învățat că

"love can touch us one time and last for a lifetime"

ai transformat gheața într-o lacrimă de soare

mi-ai spălat irisul cu nuanțe albastre

am știut atunci că nu am nevoie de busolă

mă pot ghida după steaua polară

putem locui pe ea

fără valuri gri și iceberguri decoltate

fiindcă acum știu că

"near, far, wherever you are,

I believe that the heart does go on"

liliana trif ioan grigoraș